[{"text_idx": "#000000", "text": "Statistiko de Tubaro (g\u0302is Marto 2021)"}, {"text_idx": "#000001", "text": "En decembro de 2017 ni faris la unuajn provojn de Tubaro. En februaro de 2019, ni prezentis g\u0302in publike, konsiderinte ke Tubaro estis sufic\u0302e matura por ke homoj ekkonu g\u0302in."}, {"text_idx": "#000002", "text": "Pasis jam 2 jaroj de tiam, kaj indas montri kiel la afero progresas."}, {"text_idx": "#000003", "text": "Unue, ni pardonpetas se tiu c\u0302i artikolo s\u0302ajnas pli teh\u0302nika ol kutime. Tamen ne facilas paroli pri statistiko sen montri, el kie ni prenis la datumojn."}, {"text_idx": "#000004", "text": "La c\u0302efaj kondic\u0302oj, kiujn ni metis por Tubaro, estas, ke ni volas esti pli respektemaj rilate al datumoj de uzantoj. Tio signifas, ke ni konservas neniun datumon, kiun oni povas konsideri privatan. (Tubaro uzas Vortpreson kune kun niaj specialaj agordoj kaj aldonaj\u0302oj tiel, ke g\u0302i konservas neniun privatan datumon de uzantoj). Tio iom malfaciligas la analizon de datumoj, sed estas alternativoj por tio. Ni uzas la datumojn, kiuj nia servilo provizas, c\u0302efe per 2 liberkodaj softvaroj: Webalizer kaj Awstats, ambau\u0306 kiuj uzas datumojn de la servilo kontrau\u0306e al la pli populara Google Analytics."}, {"text_idx": "#000005", "text": "Ni celas montri kiom da vizitoj ricevas Tubaro, kiom da homoj vizitas..."}, {"text_idx": "#000006", "text": "Antau\u0306 ol lanc\u0302i al montro de datumoj, ni faru alian klarigon: Estas du specoj da vizitoj: la robotaj vizitoj kaj la homaj vizitoj. Ekzemple, por ke serc\u0302iloj kiel Google Duckduckgo au\u0306 Qwant, ekzemple trovos iun pag\u0302on, ili havas specialajn programojn, kiuj simulas viziti la retejon, kaj poste uzas datumojn el tiaj vizitoj por helpi siajn uzantojn trovi retejojn pli facile. Tiaj programoj nomig\u0302as \u201crobotoj\u201d. Tio havas la konsekvencon, ke multe da robotaj vizitoj plialtigas la kvanton da vizitoj, sed tia plialtig\u0302o estas falsa. Aliflanke, multaj posedantoj de retejoj emas montri al anoncantoj, kiel iliaj retejoj ricevas multajn vizitojn, por plialtigi la prezon de eblaj anoncoj."}, {"text_idx": "#000007", "text": "Do, ek al la datumoj:"}, {"text_idx": "#000008", "text": "Tio montras, kiom da pag\u0302oj Tubaro servas al vizitantoj c\u0302iutage. Preskau\u0306 lineala kresko dum 2 jaroj, kaj maksimume pli ol 9000 vizitoj c\u0302iutage, dum 1 monato, certe ne estas malbona kvanto."}, {"text_idx": "#000009", "text": "Aldone al tio, por posta komparo, jen la kvanto da pag\u0302oj por la tuta monato:"}, {"text_idx": "#000010", "text": "Certe, pli da 250,000 pag\u0302oj en unu monato, au\u0306 c\u0302irkau\u0306 9000 pag\u0302oj dum tago ne estas malfieriga kvanto, sed ni dau\u0306rigu:"}, {"text_idx": "#000011", "text": "Kio estas 1 \u201cpag\u0302o\u201d? 1 pag\u0302o estas ekzemple, vizito al la c\u0302efpag\u0302o de la retejo, au\u0306 al ajna alia parto de g\u0302i. Do, se estus malmultaj homoj, kiuj uzus la retejon intense, tiu statistiko montrus altajn datumojn."}, {"text_idx": "#000012", "text": "Alia interesa parametro estas la vizitoj. Se sama persono venas en Tubaron, vizitas kelkajn sekciojn, faras kelkajn serc\u0302ojn kaj spektas kelkajn filmojn tie, tio estos kalkulita kiel nur 1 vizito. Ni vidu kion ni havas tiurilate:"}, {"text_idx": "#000013", "text": "Nun, la afero montras linealan kreskon dum la unua jaro, kaj oscilado dum la dua. Tio s\u0302ajnas indiki, ke dum la dua jaro, Tubaro estas multe pli uzata, sed pli-malpli de la sama kvanto da vizitantoj. De tio aspektas, ke homoj s\u0302atas Tubaron, sed g\u0302i ne estas ankorau\u0306 sufic\u0302e konata (au\u0306 ke homoj, kiuj ne s\u0302atas g\u0302in, ne plu uzas la retejon)."}, {"text_idx": "#000014", "text": "Alia interesa parametro por kontroli la uzadon de la retejo estas la kvanto da pag\u0302oj, kiun generas c\u0302iu vizito. Alta proporcio montras, ke la uzantaro vizitas multajn pag\u0302ojn dum siaj vizitoj, kaj malalta proporcio montras, ke oni vizitas la retejon, spektas kion oni volas vidi, kaj foriras:"}, {"text_idx": "#000015", "text": "G\u0302i estas iom malpli facile analizebla, sed ni provu: La unuan monaton (Decembro 2018) tiu proporcio estas altega. Tio estas komprenebla, c\u0302ar tiam okazis la kontroloj de eta grupo de provantoj, kaj estas logike, pensi, ke ili estis aktivaj tiam. Poste, dum unu jaro, c\u0302iu vizitanto spektas du pag\u0302ojn, sed poste tiu kvanto pli-malpli duoblig\u0302as (en Junio de 2020 tiu kvanto estas preskau\u0306 7 pag\u0302oj/vizito)."}, {"text_idx": "#000016", "text": "Webalizer, bedau\u0306rinde, montras kalkulitajn datumojn, ne mezuritajn. Tio signifas, ke se iu senhalte klakas F5, la kalkulo de pag\u0302oj ne plialtig\u0302as, au\u0306 ke se iu revizitas post malmulte da tempo, tiuj vizitoj estos konsiderataj kiel nur unu vizito. Tio ne nepre malbonas, sed utilas kompreni tion por kompari."}, {"text_idx": "#000017", "text": "Nun, ek al la datumoj de Awstats:"}, {"text_idx": "#000018", "text": "Kontrau\u0306e, Awstats, montras malsame kaj mezuritajn datumojn kaj kalkulitajn. Do, la robotaj vizitoj estas kalkulitaj krome."}, {"text_idx": "#000019", "text": "Jen la kvanto de pag\u0302oj servitaj c\u0302iumonate, lau\u0306 la kalkuloj de Awstats:"}, {"text_idx": "#000020", "text": "Sama rezulto kiel Webalizer. Awstats montras samon denove; preskau\u0306 linealan kreskon dum du jaroj."}, {"text_idx": "#000021", "text": "Ni forigu nun la robotajn vizitojn. Indas noti, ke trovi, c\u0302u iu vizito estas robota ne estas facila afero, kaj pro tio malsamaj analiziloj montras malsamajn rezultojn."}, {"text_idx": "#000022", "text": "Kiom da pag\u0302oj ni servas, forigante la robotajn:"}, {"text_idx": "#000023", "text": "La afero jam iom s\u0302ang\u0302ig\u0302as: videblas subtila kresko, c\u0302ar la 25,000 vizitoj monate, kiu estis la pinto (833 vizitojn tage), post la dua jaro g\u0302i ig\u0302as la bazo, kun pinto de pli ol 45,000 vizitoj monate (proksimume 1,500 vizitojn tage)"}, {"text_idx": "#000024", "text": "Jen pli da interesaj parametroj, vizitoj:"}, {"text_idx": "#000025", "text": "Videblas oscilado, sed sendube estas kreso, kaj dum la unuaj monatoj pasis de 3,000 vizitoj monate al pli ol 5,000 vizitoj monate, similaj ciferoj al Webalizer. Memoru, ke tiuj datumoj estas kalkulitaj de Awstats kiel \u201chomaj vizitoj\u201d."}, {"text_idx": "#000026", "text": "Awstats montras aliajn interesajn datumojn: unika vizitanto. Tio estas, se iu persono vizitas la retejon hodiau\u0306 kaj venontsemajne, tio estas 2 vizitoj, sed nur unu vizitanto, do, jen:"}, {"text_idx": "#000027", "text": "Denove, la cifero pasis el 1,500 uzantoj dum la unuaj monatoj al pli ol 2,500 uzantoj."}, {"text_idx": "#000028", "text": "Kaj unu lasta punkto: Ni insistas pri distingo de robotaj kaj homaj vizitoj. Sed tie okazas \u201ckas\u0302ita milito\u201d. Multaj retejoj volas havi pli altajn statistikojn, por enspezi pli da mono de anoncoj kaj reklamoj. Tial, la analiziloj divenas, c\u0302u la vizito venas de roboto au\u0306 de homo. Samtempe, estas entreprenoj, kies negoco estas fari nedetekteblajn robotajn vizitojn. Do, se posedanto de retejo pagas, ekzemple 100\u20ac al tia entrepreno por \u201cviziti\u201d sian retejon, kaj tiu entrepreno devas generi multajn vizitojn, sufic\u0302e por ke la retejo gajnos almenau\u0306 150\u20ac per anoncoj, tio faras, ke la analiziloj evoluas por detekti tian trompon, dum la entrepreno evoluigas siajn vizitojn por esti ne detekteblaj. Estas kialoj por suspekti, ke signifa parto de robotaj vizitoj estas vere miskalkulitaj de analiziloj."}, {"text_idx": "#000029", "text": "Tio estas la nur la g\u0302isnunaj datumoj, la historio dau\u0306ras..."}, {"text_idx": "#000030", "text": "Bonvolu atenti pri la jenaj punktoj:"}, {"text_idx": "#000031", "text": "Via komento publikig\u0302os tuje, senkontrole. Bonvolu ne enmeti personajn informojn.\nSe vi intencas komuniki kun la au\u0306toro, komentu ankau\u0306 c\u0302e la oficiala pag\u0302o de la filmo.\nMalrespektaj au\u0306 insultaj komentoj povas esti forigitaj au\u0306 redaktitaj de administrantoj."}, {"text_idx": "#000032", "text": "C\u0302u vi certas pri tio?"}, {"text_idx": "#000033", "text": "Se vi estas administranto, ensalutu per viaj informaj\u0302oj."}, {"text_idx": "#000034", "text": "por konservi viajn agordojn. Tamen, se vi ne bezonas konservi agordojn, vi povas elekti ne ricevi ilin."}, {"text_idx": "#000035", "text": "Kuketoj por konservi viajn agordojn"}]